जून से सितंबर तक रहने वाले दक्षिण पश्चिम मानसून को लेकर ताजा अनु्मान कोई अच्छे आभास नहीं दे रहा है. अनुमान है कि इस साल मानसून सामान्य का 88 फीसदी ही रहेगा. मंगलवार को भारतीय मौसम विज्ञान विभाग (आईएमडी) द्वारा जारी मानसून के संशोधित अनुमान में बताया गया कि दीर्घकालिक औसत के मुकाबले इस साल बारिश 88 फीसदी ही रहेगी. इस तरह यह लगातार दूसरा साल होगा जब मानसून के सामान्य से कम रहने की आशंका जताई जा रही है. पिछले साल भी भारतीय मौसम विभाग ने पहले मानसून के दीर्घकालिक अनुमान में 95 फीसदी बारिश के आसार जताए थे लेकिन वास्तविक बारिश 88 फीसदी के करीब ही रही थी.